El Mercat del Bescanvi acomiada aquest mes les activitats d’animació lectora de les Biblioteques Municipals
2025-07-24

És una cita obligada i a més molt esperada pels veïns de Burjassot. El Mercat del Bescanvi tornarà a situar-se, com cada últim dijous de mes, en la Casa de Cultura de Burjassot de la mà de l’equip de Biblioteques Municipals.

El dia 30 de novembre de 17:30 a 19:30 hores, totes aquelles persones amants de la lectura que tinguen en els seus domicilis llibres que ja s’han llegit i que estan disposats a intercanviar per altres títols, podran passar-se pel hall de la Casa de Cultura per a, guiats també per l’equip de Biblioteques, deixar les seues obres i agafar noves lectures.

Es tracta d’una activitat totalment gratuïta que dóna l’oportunitat als veïns i les veïnes de Burjassot de comptar amb nous títols en les seues biblioteques particulars i a descobrir noves aventures i històries amb lectures noves que arriben a les seues mans.